S-1238/2023

Mál þetta sem dómtekið var 1. júní 2023 höfðaði Lögreglustjórinn á höfuðborgarsvæðinu með ákæru 2. maí 2023 á hendur ákærða Á-kk-þgf E-kk-þgf, kt. [...], [...], [...]:

„fyrir brot gegn lögum um ávana- og fíkniefni með því að hafa, fimmtudaginn 8. september 2022, á heimili sínu að [...] í [...], haft í vörslum sínum samtals 12 kannabisplöntur og hafa um nokkurt skeið fram til þess dags ræktað greindar plöntur sem lögregla fann við leit í húsnæðinu.

M: [...]

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þ ess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 12 kannabisplöntum, fjórum viftum, einni loftsíu og þremur gróðurhúsalömpum, allt samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.

Ákærði mætti við þingfestingu málsins 1. júní 2023, játaði brot sitt án undandráttar og samþykkti upptökukröfu. Var því farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði krefst þess í málinu að honum verði gerð sú vægasta refsing sem lög leyfa og að refsing verði skilorðsbundin.

Með skýlausri játningu ákærða, sem fær stoð í framlögðum gögnum, þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur í [...]. Sakaferill ákærða samkvæmt sakavottorði dags. 25. apríl 2023 hefur ekki áhrif við ákvörðun refsingar í máli þessu. Við ákvörðun refsingar er litið til þess að ákærði hefur játað brot sinn án undandráttar án rannsóknarstigi og fyrir dómi. Með vísan til framangreinds þykir refsing ákærða hæfilega ákveðin fangelsi í 30 daga, en fresta skal fullnustu fangelsisrefsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Loks er ákærða gert að sæta upptöku á 12 kannabisplöntum, fjórum viftum, einni loftsíu og þremur gróðurhúsalömpum, allt samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum, enda hefur ákærði samþykkt upptökukröfu ákæruvaldsins.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað, alls 207.343 krónur. Um er að ræða útlagðan kostnað vegna rannsókna á kannabisefnum og þóknun skipaðs verjanda ákærða fyrir dómi, G-kk-ef S-x-x R-kk-ef lögmanns, 120.528 krónur að meðtöldum virðisaukaskatti.

Af hálfu ákæruvaldsins fór J-kk-nf K-kk-nf aðstoðarsaksóknari með málið.

H-kvk-nf B-kvk-nf R-kvk-nf aðstoðarmaður dómara kveður upp dóm þennan.

Dómsorð :

Ákærði, Á-kk-nf E-kk-nf, sæti fangelsi í 30 daga, en fresta skal fullnustu fangelsisrefsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á tólf kannabisplöntum, fjórum viftum, einni loftsíu og þremur gróðurhúsalömpum.

Ákærði greiði 207.232 krónur í sakarkostnað, þar meðtalda þóknun skipaðs verjanda síns G-kk-ef S-x-x R-kk-ef lögmanns 120.528 krónur að meðtöldum virðisaukaskatti H-kvk-nf B-kvk-nf R-kvk-nf